Ciocniri violente au izbucnit astăzi în faţa Radei Supreme de la Kiev. Poliţiştii au ridicat câteva corturi instalate de un grup de protestari în faţa Parlamentului. Drept reacţie, manifestanţii au ars anvelope şi au aruncat cu grenade fumigene în forţele de ordine.



În urma izbucnirii violenţelor, mai mulţi oameni, printre care civili şi poliţişti, au fost răniţi. Câţiva manifestanţi au fost arestaţi. Protestarii şi-au instalat corturile în faţa Radei încă la mijlocul lunii octombrie a anului trecut.

Aceştia cer să fie anulată imunitatea parlamentară şi să fie intensificată lupta împotriva corupţiei.